கேள்வி: கோலாத்துநாடு பற்றி நீங்கள் என்ன அறிந்துள்ளீர்கள்?
பதில்: கோலாத்துநாடு (''Kolathunadu'') கோல சொரூபம் எனவும் சில கணக்குகளில் கண்ணனூர் இராச்சியம் எனவும், பிற்காலத்தில் சிரக்கல் அல்லது ''செரிகுல்'' எனவும் அறியப்படும் இது போர்த்துகீசிய அர்மடாக்கள் இந்தியாவிற்கு வந்தபோது மலபார் கடற்கரை இருந்த நான்கு சக்திவாய்ந்த இராச்சியங்களில் ஒன்றாகும். கோழிக்கோடு நாடு, கொச்சி இராச்சியம், வேணாடு போன்றவை பிற மூன்று சக்திகள். கோலாத்துநாடு எழிமலை அதன் தலைநகராகக் கொண்டிருந்தது. இப்பகுதி கோலாத்திரி அரச குடும்பத்தால் ஆளப்பட்ட இப்பகுதி தோராயமாக இந்தியாவின் கேரளம் வடக்கு மலபார் பகுதியை உள்ளடக்கியது. பாரம்பரியமாக, கோலாத்துநாடு என்பது வடக்கே பயசுவினி ஆறுக்கும் தெற்கே கோரபுழா ஆறு இடையில் அமைந்துள்ள நிலம் என்று கருதப்படுகிறது.Keralolpatti Granthavari: The Kolattunad Traditions (Malayalam) (Kozhikode: Calicut University, 1984) M. R. Raghava Varier (ed.) கோலாத்துநாடு ( கண்ணூர் ) இராச்சியம் அதன் அதிகாரத்தின் உச்சத்தில் இருந்த போது, வடக்கே நேத்ராவதி ஆறு ( மங்களூர் ) முதல் தெற்கே கோரபுழா ஆறு ( கோழிக்கோடு ) வரையிலும், மேற்கில் அரபிக்கடல் மற்றும் கிழக்கு எல்லையில் குடகு மாவட்டம் மலைகளுடன், அரபுக்கடலில் உள்ள தனிமைப்படுத்தப்பட்ட இலட்சத்தீவுகள் உள்ளடக்கி இருந்ததாகக் கூறப்படுகிறது.
கேள்வி: கோலாத்துநாடு - ஆட்சிப் பகுதிகள் பற்றி நீங்கள் என்ன அறிந்துள்ளீர்கள்?
பதில்: அவர்களின் பண்டைய தலைநகரான எழிமலை, கொல்லம் மற்றும் கோழிக்கோடு ஆகியவற்றுடன் மலபார் கடற்கரையில் மிக முக்கியமான வர்த்தக மையங்களில் ஒன்றாக இருந்தது. இப்னு பதூதா, மார்க்கோ போலோ மற்றும் வாங் தா-யுவான் ஆகியோர் தங்கள் பயணக் கட்டுரைகளில் குறிப்பிட்டுள்ளனர். காலப்போக்கில், இவர்களின் பிரதேசங்கள் பல சிறிய நிலப்பகுதிகளாகப் பிரிக்கப்பட்டன. இவர்கள் தெற்கில் உள்ள தங்கள் அண்டை நாடான கோழிக்கோடு இராச்சியத்துடன் அடிக்கடி போட்டியிட்டனர். இது கேரள வரலாற்றின் நிரந்தர அம்சமாக இருந்தது. வடக்கு மலபார் மற்றும் கோழிக்கோடு இராச்சியத்திற்கு இடையிலான சாதி கட்டுப்பாடுகளும், கோரபுழாவின் எல்லைகளும் அவர்களின் போட்டிக்குப் பிறகு நிறுவப்பட்டது. கோலாத்துநாடு திருவிதாங்கூர் மற்றும் துளு நாடு இராச்சியங்களுடன் நட்பாக இருந்ததாகவும் சில வரலாற்று பதிவுகள் தெரிவிக்கின்றன. மலையாள இலக்கியத்தின் வளர்ச்சியில் ஒரு மைல்கல்லான ‘கிருஷ்ண கதை’யின் ஆசிரியர் செருசேரி நம்பூதிரி (கி. பி. 1375-1475) கோலத்திரி வம்சத்தின் மன்னர்களில் ஒருவரான உதயவர்மனின் அரசவையில் இருந்தவர். ‘கிருஷ்ண கதை’ என்பது பாகவதம் (புராணம்) 10 வது புராணம் அடிப்படையில் கிருஷ்ணரின் சிறுவயது குறும்புகள் பற்றிய விரிவான விளக்கமாகும்.